
ДОКЛАДНА ЗАПИСКА

ОТ ДИМИТЪР НИКОЛОВ - КМЕТ НА ОБЩИНА БУРГАС
 

 
ОТНОСНО: Упълномощаване на представител на Община Бургас в редовното Общо събрание на акционерите на „Професионален футболен клуб „Нефтохимик Бургас 1962“ АД, свикано на 14.03.2019 г. и определяне начина на гласуване на проекто-решенията, посочени в дневния ред.



УВАЖАЕМИ ОБЩИНСКИ СЪВЕТНИЦИ,

В Община Бургас постъпи покана вх. №26-00-77/06.02.2019 г. за свикване на редовно Общо събрание на акционерите на „Професионален футболен клуб „Нефтохимик Бургас 1962“ АД, в която е посочено, че същото ще се проведе на 14 март 2019 г. (четвъртък) от 17:30 ч. в седалището на дружеството в гр. Бургас, ж.к. „Изгрев“, Спортен център „Изгрев“, административна сграда, ет. 2, а при липса на кворум, ще се проведе по реда на чл. 227 от Търговския закон на 29 март 2019 г. от 17.30 ч. на същото място и при същия дневен ред. В поканата е посочен и дневен ред, включващ следните точки:

1. Доклад на изпълнителния директор за дейността на дружеството за 2018 г.;
2. Приемане на годишния финансов отчет на дружеството и доклада на експерт-счетоводителя за 2018 г.;
3. Избор на дипломиран експерт счетоводител за 2019 г.;
4. Освобождаване от отговорност на членовете на съвета на директорите и изпълнителния директор за дейността им през 2018 г.;
5. Вземане на решение за промяна в броя и състава на Съвета на директорите и преизбиране на настоящи членове на съвета на директорите;
6. Определяне на възнаграждение на членовете на състава на Съвета на директорите и размера на гаранцията за тяхното управление;
7. Промени в устава на дружеството;
8. Други.

Съгласно разпоредбата на чл. 21, ал. 1, т. 8 и т. 9 ЗМСМА, Общинският съвет приема решения, свързани с разпореждане с общинско имущество, придобиване на акции и дялове в търговски дружества и избиране на представител в техните органи на управление. 
Съгласно чл. 19 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, представителите на общината в общото събрание на търговските дружества, в които общината е съдружник или акционер, правят изявления, извършват действия и изразяват становища в общото събрание на съдружниците само след изрично решение на Общинския съвет, определящо съдържанието на изявленията, действията или становищата.
 Съгласно чл. 20 от Наредба за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, представителите на общината в търговските дружества, в които общината е съдружник или акционер, предлагат за одобрение от Общинския съвет варианти за решения по въпросите от предварително обявения Дневен ред на съответния орган за управление. 
За това е необходимо общинският съвет  да определи свой представител в Общото събрание и да определи неговия мандат. 
Ето защо, на основание разпоредбата на чл. 21, ал. 1, т. 8 и т. 9 от Закона за местното самоуправление и местната администрация и чл. 19 и чл.20, т.1 от Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам, Общински съвет Бургас да вземе следните
 
 

РЕШЕНИЯ:


І.  Избира …………………………………………… за представител/и на Община Бургас на насроченото редовно Общо събрание на акционерите на „Професионален Футболен Клуб „Нефтохимик Бургас 1962” АД, ЕИК 203123031, което ще се проведе на 14 март 2019 г. (четвъртък) от 17.30 ч. в административната сграда на Спортен център „Изгрев“, ет. 2, разположен в ж.к. „Изгрев“, гр. Бургас, а при липса на кворум, на 29 март 2019 г. от 17:30 часа, което да се счита за упълномощаване по смисъла на чл. 226 от Търговския закон.

	ІІ. Оправомощава представителя/ите в общото събрание да гласува по предложенията от дневния ред, както следва: 

По т. 1 от дневния ред: Общото събрание на акционерите приема  отчета  на  Изпълнителния директор за дейността  на дружеството  през 2018 г. – „ЗА“; 
По т. 2 от дневния ред: Общото събрание на акционерите отлага приемането на годишния финансов отчет на дружеството и доклада на експерт – счетоводителя за 2018 г. за следващото заседание на Общото събрание на акционеритр, поради непредставяне в срок на заверен годишен финансов отчет на дружеството и доклад на ДЕС за срока 01.01.2018 г. – 08.01.2019 г. – „ЗА“;
По т. 3 от дневния ред: Общото събрание на акционерите не избира дипломиран експерт счетоводител за 2019 г. – „ЗА“;
По т. 4 от дневния ред: Общото събрание на акционерите освобождава  от отговорност членовете на Съвета на директорите и изпълнителния директор за дейността им през годината завършваща на 31.12.2018 г., а именно: Н. ТОДОРОВ – изпълнявал длъжността изпълнителен директор и председател на съвета на директорите за периода, А. РУНЧЕВ – член на съвета на директорите, Д. ЧАЙКОВ – член на съвета на директорите, В. ИЛЧЕВ – член на съвета на директорите, А. ГЕОРГИЕВА – член на съвета на директорите, П. БОШНАКОВ – член на съвета на директорите, Г. КОСТАДИНОВ – член на съвета на директорите – „ЗА“;
По т.5 от дневния ред: Общото събрание на акционерите не взема решение за промяна в броя на членовете на Съвета на директорите. 
Общото събрание на акционерите взема решение и освобождава Г. КОСТАДИНОВ, за член на съвета на директорите; 
Общото събрание на акционерите взема решение и избира Г. КУЗМАНОВ за член на съвета на директорите за оставащият срок на мандата – т.е. до 05.07.2020 г. - „ЗА“;
По т.6 от дневния ред: Общото събрание на акционерите взема решение членовете на СД и Изпълнителния директор да не получават възнаграждение през време на мандата си, както и същите не внасят  гаранцията за тяхното управление –„ЗА“;
По т.7 от дневния ред: Общото събрание на акционерите не взема решение за Промени в Устава на дружеството – „ЗА“;
По т.8 от дневния ред:
ДРУГИ: 
1) Общото събрание на акционерите приема  отчета  на  съвета на директорите за дейността  на дружеството  през годината завършваща на 31.12.2017 г.
2)	Общото събрание на акционерите приема годишния счетоводен отчет на дружеството и доклада на експерт-счетоводителя за дейността  на дружеството  през годината завършваща на 31.12.2017 г.;
[bookmark: _GoBack]3)	Общото събрание на акционерите освобождава  от отговорност членовете на Съвета на директорите и изпълнителния директор за дейността им през годината, завършваща на 31.12.2017 г., а именно: Б. МИТРЕВ - изпълнявал длъжността изпълнителен директор за част от периода, Н. ТОДОРОВ – изпълнявал длъжността изпълнителен директор и председател на съвета на директорите за част от периода, А. РУНЧЕВ – член на съвета на директорите, Д.  ЧАЙКОВ – член на съвета на директорите, В. ИЛЧЕВ – член на съвета на директорите, П. БОШНАКОВ – член на съвета на директорите, Г. КОСТАДИНОВ – член на съвета на директорите – „ЗА“;

	 

Приложение: Покана вх. № 26-00-77/06.02.2019г.; Протокол от Съвета на директори с  Проекто-решения.

